आरटीई - सुशासन दिवस पर सूचना के अधिकार विषय पर कार्यशाला आज
रायगढ़ | पूर्व प्रधानमंत्री भारत र| अटल बिहारी वाजपेयी के जन्म दिवस को सुशासन दिवस के रूप में मनाया जा रहा है। सुशासन दिवस पर 26 दिसम्बर को सूचना का अधिकार अधिनियम पर कार्यशाला कराई जाएगी। यह कार्यशाला सुबह 11 बजे से जिला पंचायत रायगढ़ के सभाकक्ष में होगी। इस कार्यशाला में सभी विभागों के जन सूचना अधिकारी, जनपदों के मुख्य कार्यपालन अधिकारी तथा सूचना का अधिकार अधिनियम शाखा के प्रभारी लिपिक भाग लेंगे। कार्यशाला में विषय-विशेषज्ञों द्वारा सूचना के अधिकार अधिनियम पर विस्तार से जानकारी देने के साथ ही प्रतिभागियों के प्रश्नों एवं शंकाओं का समाधान किया जाएगा। सीईओ दीपक कुमार अग्रवाल ने बताया कि कार्यशाला में लोक सेवा गारंटी अधिनियम पर भी चर्चा की जाएगी।
hin_Deva hin_Deva